Šútovská dolina

Šútovská dolina sa nachádza v pohorí Krivánska Malá Fatra. Dolina má tri časti Predná Šutovka, Zadná Šutovka a Skalnitá.

Dolinou preteká Šútovský potok, ktorý v jej konci ústi do Váhu. V polovici doliny na jednom z bočných prítokov potoka je známy Šútovský vodopád, vysoký 38 metrov. Dolnou časťou doliny vedie modro značkovaný chodník z obce Šútovo na Chatu pod Chlebom. V doline sa nachádza viacero vápencových kameňolomov. Ten najväčší je zatopený.

Národná prírodná rezervácia Šútovská dolina 
Nachádza sa v katastrálnom území obcí Kraľovany, Párnica a Šútovo v okrese Dolný Kubín a okrese Martin. Susedí s NPR Šrámková.  Má rozlohu . Bola vyhlásená v roku 1967 a posledná novelizácia prebehla Úpravou Ministerstva kultúry SSR z 30. júna 1981.

Predmetom ochrany je významný biologický a krajinnný priestor pohoria Malá Fatra. V tejto časti doliny sa nachádzajú zachovalé karpatské komplexy lesov horského a vysokohorského charakteru.

Referencie

Iné projekty 

Chránené územia Národného parku Malá Fatra
Národné prírodné rezervácie v Žilinskom kraji
Chránené územia v okrese Dolný Kubín
Chránené územia v okrese Martin
Doliny Malej Fatry
Kraľovany
Párnica
Šútovo